2. ลักษณะการประกอบธุรกิจ

บริษัทประกอบธุรกิจด้านพัฒนาอสังหาริมทรัพย์ ซึ่งมีลักษณะการดำเนินงานดังนี้

1.  การพัฒนาอสังหาริมทรัพย์เพื่อขาย ซึ่งรวมถึงการเข้าซื้อหรือร่วมลงทุนในบริษัทอื่น ได้แก่
    การจัดสรรที่ดินเปล่า บ้านเดี่ยว ทาวน์เฮ้าส์ อาคารชุดพักอาศัย และอาคารสำนักงาน
    ตลอดจนอาคารพาณิชย์ และการรับจ้างสร้างบ้านบนที่ดินของลูกค้า

2.  การพัฒนาอสังหาริมทรัพย์เพื่อให้เช่า
    ซึ่งรวมถึงการเข้าซื้อหรือร่วมลงทุนในบริษัทอื่นและนำอสังหาริมทรัพย์มาปรับปรุง ได้แก่
    การให้เช่าที่ดินเปล่า การให้เช่าที่ดินเปล่าเพื่อให้ลูกค้าสร้างอาคารโรงงานบนที่ดินของบริษัท
    และการให้เช่าที่ดินพร้อมสิ่งปลูกสร้าง

3.  การบริหารโครงการเพื่อให้โครงการคงสภาพเดิม สวยงาม และมีประสิทธิภาพในการใช้สอย
    โดยบริษัทจะเริ่มทำการบริหารโครงการที่เป็นโครงการของบริษัทก่อน
    หลังจากนั้นจึงเริ่มบริหารโครงการให้บุคคลภายนอกต่อไป

ทั้งนี้ บริษัท มีนโยบายสำคัญที่จะพัฒนาโครงการแต่ละโครงการของบริษัทดังนี้

1.  เน้นคุณภาพของโครงการ ในทุกๆ ด้านเช่น เฟ้นหาวัสดุที่เหมาะสมสำหรับแต่ละโครงการ
    และเน้นคุณภาพที่ได้มาตรฐานในการก่อสร้างรวมถึง การบริหารการจัดการโครงการ
    หลังจากที่ลูกค้าเข้าอยู่แล้ว และการบริหารด้านความปลอดภัยในโครงการ

2.  เน้นด้านการออก ด้านสถาปัตยกรรม เพื่อประโยชน์ในการใช้สอยและความสวยงาม

3.  เน้นในเรื่องของทำเลที่ตั้งของโครงการ จะต้องเป็นทำเลที่ดี

4.  ให้ความสำคัญด้านสิ่งแวดล้อม และความสวยงามตามธรรมชาติ

5.  กำหนดราคาขายอย่างสมเหตุสมผล เพื่อสร้างความเชื่อมั่นในสินค้าของบริษัท ต่อลูกค้า

    1.  ความเป็นมา

-   บริษัทก่อตั้งโดย นางจุไรรัตน์ อีโบโนเธริ์น ซึ่งเป็นผู้ถือหุ้นใหญ่ของบริษัท
    จดทะเบียนเป็นบริษัทจำกัดครั้งแรกในนาม “บริษัท ปิอาซ่าการ์เม้น จำกัด” เมื่อปี 2530
    โดยมีวัตถุประสงค์เริ่มแรก เพื่อทำการผลิตและจำหน่ายเสื้อผ้าสำเร็จรูป
    แต่ยังไม่ได้เริ่มดำเนินการผู้เริ่มก่อตั้งบริษัทได้เสนอให้เปลี่ยนแปลงวัตถุประสงค์ของการจัดตั้งบริษัทใหม่เป็นเพื่อการลงทุน
    และพัฒนาอสังหาริมทรัพย์เพื่อให้เช่าและจำหน่าย เนื่องจากนางจุไรรัตน์ อีโบโนเธริ์น
    มีประสบการณ์ในการบริหารโครงการมาแล้วหลายโครงการ

-   ต่อมาได้จดทะเบียนเปลี่ยนชื่อเป็น “บริษัท ไรมอน พร็อพเพอร์ตี้ ดีเวลลอปเม้นท์ จำกัด”
    หลังจากประสบความสำเร็จในการก่อสร้างและขายโครงการอาคารพาณิชย์
    และได้จดทะเบียนเปลี่ยนชื่ออีกครั้งเป็น “บริษัท ไรมอน แลนด์ จำกัด” ในปี 2533
    โดยโครงสร้างการถือหุ้นยังมีผู้ถือหุ้นหลักเช่นเดิม

-   บริษัทได้เข้าลงทุนในโครงการพัฒนาอสังหาริมทรัพย์ต่างๆ
    และได้เข้าร่วมลงทุนในบริษัทหลายแห่งเพื่อให้ได้เป็นเจ้าของที่ดินที่มีศักยภาพ
    และเพื่อขยายธุรกิจ จนกระทั่งในปี 2536 บริษัทได้แปลงสภาพเป็นบริษัท “มหาชน”
    และเสนอขายหุ้นสามัญเพิ่มทุนต่อประชาชนทั่วไปจำนวน 5,500,000 หุ้น ในราคาหุ้นละ 54
    บาท (มูลค่าที่ตราไว้หุ้นละ 10 บาท) และรับอนุญาตจากตลาดหลักทรัพย์แห่งประเทศไทย
    ให้เป็นบริษัทจดทะเบียนในตลาดหลักทรัพย์แห่งประเทศไทย
    โดยได้รับอนุญาตให้นำหุ้นของบริษัทเข้าทำการซื้อขายในตลาดหลักทรัพย์แห่งประเทศไทย

-   ในปี 2538 บริษัทได้ออกหุ้นกู้ประเภทไม่มีหลักประกันจำนวน 1,220,000 หน่วย หรือ 1,220
    ล้านบาท มูลค่าที่ตราไว้ต่อหน่วย 1,000 บาท อายุ 3 ปี อัตราดอกเบี้ยร้อยละ 5 ต่อปี
    โดยเสนอขายแก่ผู้ลงทุน 17 ประเภทตามข้อ 9 (2)
    ของประกาศคณะกรรมการกำกับหลักทรัพย์และตลาดหลักทรัพย์
    เรื่องหลักเกณฑ์เงื่อนไขและวิธีการขออนุญาต และการอนุญาตให้เสนอขายหุ้นกู้ที่ออกใหม่

-   ในปี 2540-42 บริษัทประสบปัญหาทางการเงินมากขึ้น
    จึงได้มีการขายที่ดินและเงินลงทุนในบริษัทต่างๆออกไป รวมทั้งมีการลดทุนในบางบริษัทร่วม
    และได้เข้าเจรจากับเจ้าหนี้ผ่านโครงการคณะกรรมการปรับปรุงโครงสร้างหนี้ (CDRAC)
    จนในที่สุดเมื่อเดือนตุลาคม 2543 บริษัทได้ยื่นขอฟื้นฟูกิจการต่อศาลล้มละลายกลาง

-   เดือนพฤศจิกายน 2543 ศาลล้มละลายกลางมีคำสั่งให้ฟื้นฟูกิจการของบริษัท ไรมอน แลนด์
    จำกัด (มหาชน) โดยตั้งให้บริษัท ไรมอน แลนด์ แพลนเนอร์ จำกัด เป็นผู้ทำแผน
    และได้มีคำสั่งเห็นชอบด้วยแผนฟื้นฟูกิจการของบริษัท เมื่อเดือนพฤศจิกายน 2544

-   กุมภาพันธ์ 2545 บริษัทเริ่มดำเนินการตามแผนฟื้นฟูกิจการโดยมีการลดทุน
    เพิ่มทุนเพื่อการแปลงหนี้เป็นทุนและเพื่อเสนอขายแก่นักลงทุนใหม่
    โดยมีกลุ่มนักลงทุนใหม่เข้าซื้อหุ้นเพิ่มทุนตามแผนฟื้นฟูกิจการจำนวน 19,993,600 หุ้น
    โดยบริษัทหลักทรัพย์ ซีมิโก้ จำกัด (มหาชน) หนึ่งในนักลงทุนรายใหม่
    ได้จัดทำคำเสนอซื้อหลักทรัพย์ของกิจการแก่ผู้ถือหุ้นเมื่อเดือนมีนาคม 2545
    และบริษัทได้ดำเนินการชำระหนี้บางส่วนให้แก่เจ้าหนี้เป็นเงินสดจากเงินเพิ่มทุนของนักลงทุนใหม่
    รวมทั้งได้เริ่มดำเนินการโอนทรัพย์สินเพื่อชำระหนี้ให้แก่เจ้าหนี้เจ้าหนี้มีประกัน
    ซึ่งการดำเนินการตามแผนฟื้นฟูมีความคืบไปกว่า 95%
    และบริษัทคาดว่าจะสามารถยื่นคำร้องเพื่อขอให้ศาลมีคำสั่งยกเลิกการฟื้นฟูกิจการได้ภายในปลายไตรมาส
    2 ของปี 2546

-   ธันวาคม 2546
    บริษัทได้รับอนุญาตให้เสนอขายใบสำคัญแสดงสิทธิที่จะซื้อหุ้นสามัญและหุ้นเพื่อรองรับใบสำคัญแสดงสิทธิต่อผู้ถือหุ้นเดิม
    และผู้ถือหุ้นเดิม/นักลงทุนตามแผนฟื้นฟูกิจการ/นักลงทุนเฉพาะเจาะจงที่จองซื้อหุ้นสามัญเพิ่มทุน
    โดยมีรายละเอียดการจัดสรรปรากฏตามหน้า 37 ของแบบแสดงข้อมูลประจำปีฉบับนี้

  2.2 ภาพรวมของธุรกิจ

  หลังจากที่ประสบความสำเร็จในการบริหารแผนฟื้นฟูกิจการซึ่งรวมถึงการประสบความสำเร็จในการระดมทุนเพิ่มเพื่อใช้ในการประกอบการ
  บริษัท จึงริ่มดำเนินธุรกิจตามปกติ
  โดยบริษัทได้เริ่มมองหาโอกาสในการที่จะทำโครงการบ้านเดี่ยว ทาวน์เฮ้าส์
  และอาคารชุดพักอาศัย ซึ่งอาจรวมถึงการร่วมลงทุนกับบริษัทที่มีนโยบายในทิศทางเดียวกับบริษัท
  และต่อมาบริษัทได้เปิดตัวโครงการร่วมลงทุนกับบริษัท คูดูจำกัด โครงการ “เดอะล็อฟท์ สาทร”
  โดยขณะนี้บริษัท กำลังศึกษาความเป็นไปได้ของโครงการอีกประมาณ 2 – 3
  โครงการเพื่อที่จะทำต่อไปและคาดว่าจะเปิดตัวโครงการเหล่านั้นอย่างน้อยอีก 1
  โครงการในปีนี้ซึ่งอาจจะอยู่ในรูปของการร่วมลงทุนหรือการลงทุนเองก็ได้

โครงสร้างการถือหุ้นของบริษัท ไรมอน แลนด์ จำกัด (มหาชน)

ณ วันที่ 31 ธันวาคม 2545

  2.3 โครงสร้างรายได้

  โครงสร้างรายได้ในระยะ 3 ปีที่ผ่านมา (2542-2544) และ ปี 2545 ของบริษัท บริษัทย่อย

[TABLE]

*รายได้อื่น ประกอบด้วย รายได้จาการขายทรัพย์สินถาวร ดอกเบี้ยรับ
กำไรจากการกลับบัญชีรายการขาดทุนจาการด้อยค่า
และกำไรจากการจำหน่ายเงินลงทุนในหุ้นทุนบริษัทย่อย เป็นต้น